Օրերս կրթության և գիտության նախարար Արայիկ Հարությունյանի կողմից դպրոցների լիցենզավորմանը վերաբերող ուշագրավ հայտարարություն հնչեց: Մասնավորապես, նախարարին արտոնագրման վարչությունից տեղեկացրել էին, որ Չեխովի անվան թիվ 55 հիմնական դպրոցը չի ունեցել տարրական հանրակրթական ծրագրի լիցենզիա: Պարզվել է նաև, որ տարիներ շարունակ որոշ դպրոցներ օգտվել են արտոնություններից: Նախարարի խոսքով՝ դպրոցները գործել են առանց արտոնագրի, և երբ համապատասխան կառույցները ցանկացել են ստուգումներ իրականացնել, անմիջապես զանգել են համապատասխան գրասենյակներ՝ հորդորելով այդ դպրոցների հետ գործ չունենալ: